Byggeplass i Sejong, november 2009
De første leilighetene settes opp i november 2009
**Sejong by** (offisielt: **Sejong spesiell autonom by**, hangul: 세종특별자치시, hanja: 世宗特別自治市, rr: Sejong Teukbyeol-jachisi, mr: Sechong Tŭkpyŏl-chach’isi) er en by under bygging i Sør-Korea, beliggende nordvest for Daejeon i Sør-Chungcheong, vel 100 km sør for Seoul. Byggearbeidene ble igangsatt i 2008, og første del av den nye byen ble offisielt åpnet 1. juli 2012. Arbeidet med andre del settes i gang i 2012, mens den tredje delen får anleggsstart sent i 2013 eller 2014. Byen omfatter hele arealet til fylket Yeongi, samt deler av byen Gongju og fylket Cheongwon, alle beliggende i provinsen Sør-Chungcheong.

Historie
--------

Opprinnelig var planen lansert i 2003 av daværende president Roh Moo-hyun å etablere en ny nasjonal hovedstad for Sør-Korea. Men i 2004 slo landets konstitusjonsdomstol fast at en ikke kunne flytte hovedstaden. President Roh måtte derfor nøye seg med plan B, å etablere byen som en administrativ avlastningsby for hovedstaden ved å flytte ni departement og øvrig statsadministrasjon dit.

Planene er senere endret flere ganger. I første omgang er det planlagt at 11 departement samt statsministerens kontor og 24 underliggende organisasjoner, direktorat og virksomheter skal flytte til den nye byen mellom 2012 og 2014. I alt 10440 ansatte omfattes av flytteplanene.

Navnet på den nye byen er etter den tidligere koreanske Joseon-kongen Sejong den store, som er mest kjent for å ha innført det koreanske skriftspråket hangul. Foreløpig er planen at 500 000 mennesker skal få sitt nye hjem i den nye byen innen 2030.

Byplanene har vært gjenstand for heftig debatt i Sør-Koreas nasjonalforsamling. I september 2009 sa statsminister Chung Un-chan at planen om å bygge Sejong City ikke var en effektiv politikk sett i en økononoms øyne. Chung har senere kalt byen som svinetønnepolitikk, for å skaffe seg flere stemmer Dette har ført til at over tusen akademikere og politikere, inkludert tre tidligere statsministre har krevd en gjennomgang av planen. Det er uttrykt en frykt for at byen bare vil bestå av pendlere som ikke tar familien med seg fra Seoul, som har mer å tilby innenfor både arbeidsliv, underholdning og utdanning. Utviklingen av byen har støtte fra en fraksjon i regjeringspartiet ledet av Park Geun-hye, opposisjonen, foruten et flertall av befolkningen i Chungcheongregionen.

Planen er å tiltrekke byen virksomhet innenfor utdanning, vitenskap og næringsliv for å gjøre den mer familievennlig.

Administrativ inndeling
-----------------------

Administrativt blir den nye byen inndelt i en eup, ni myeon og 1 dong.

| Navn | Hangul | Hanja |
| --- | --- | --- |
| Hansol-dong | 한솔동 | 한솔洞 |
| Jochiwon-eup | 조치원읍 | 鳥致院邑 |
| Yeongi-myeon | 연기면 | 燕岐面 |
| Geumnam-myeon | 금남면 | 錦南面 |
| Janggun-myeon | 장군면 | 將軍面 |
| Bugang-myeon | 부강면 | 芙江面 |
| Yeonseo-myeon | 연서면 | 燕西面 |
| Yeondong-myeon | 연동면 | 燕東面 |
| Jeonui-myeon | 전의면 | 全義面 |
| Jeondong-myeon | 전동면 | 全東面 |
| Sojeong-myeon | 소정면 | 小井面 |

Se også
-------

* Sør-Koreas administrative enheter
* Liste over regioner i Korea

Referanser
----------

1. ↑  New Prime Minister's Office Complete in Sejong City[*død lenke*] KBS World 4. april 2012.
2. ↑  Launching Ceremony of Sejong City Arkivert 14. august 2020 hos Wayback Machine. Arirang News 2. juli 2012
3. ↑  Sejong City Struggle
4. ↑  «Discover Sejong> Functions of Sejong». Arkivert fra originalen 30. januar 2013. Besøkt 2. desember 2011.
5. ↑  Ministries to Move to Sejong City by 2014 as Planned The Chosun Ilbo 13. juli 2010
6. ↑  BBC NEWS: *S Korea chooses new capital site*
7. ↑  Kang Hyun-kyung, ""Sejong City Project Will Have Far-Reaching Ramifications"," *The Korea Times*, Sept. 26-27, 2009, p. 2.
8. ↑  Sejong pledge only made to gain votes: P.M.
9. ↑  The Korea Herald | A political hot potato: Sejong

Eksterne lenker
---------------

* Offisielt nettsted Rediger på Wikidata

* (en) Sejong City – kategori av bilder, video eller lyd på Commons Rediger på Wikidata
* (en) Sejong by Arkivert 2. mars 2015 hos Wayback Machine.
* (ko) Multifunctional Administrative City Construction Agency (MACCA)

| * v
* d
* r
Sør-Koreas flagg Sør-Koreas provinser |
| --- |
| Regioner | 
* Hovedstadsområdet
* Gwandong
	+ Yeongdong
	+ Yeongseo
* Hoseo
* Honam
	+ Jeju
* Yeongnam
	+ Sørøstre MIR

 |  |
| Provinser | 
* Nord-Chungcheong
* Sør-Chungcheong
* Gangwon
* Gyeonggi
* Nord-Gyeongsang
* Sør-Gyeongsang
* Nord-Jeolla
* Sør-Jeolla

 |
| Spesielt selvstyre | 
* Jeju

 |
| Hovedstad | 
* Seoul

 |
| Storbyer | 
* Busan
* Daegu
* Daejeon
* Gwangju
* Incheon
* Ulsan

 |
| Spesiell autonom by | 
* Sejong by

 |
| ISO 3166-2:KR |

Portal: Korea

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |